**Referat fra bestyrelsesmøde 07. juni 2017**

**Deltagere:** Lilli, Erik, Erling, Torben, Jørgen

**Ikke mødt/afbud:** Birgit, Mona

**Sted:** Fælleslokalet

**Næste møde: Onsdag den 04. oktober 2017 kl. 19:00**

**Dagsorden:**

1. Kommentarer til sidste referat.
2. Økonomi.
3. Køb og salg.
4. Opgaver m.m.
5. Diverse.
6. **Kommentarer til sidste referat**

Ingen kommentar.

1. **Økonomi**

|  |  |  |
| --- | --- | --- |
| Driftskonto - 0275 – 2750 461 282 | Kr. | 337.680 |
| NYKREDIT bank | Kr. | 251 |
| NYKREDIT bank obligationer | Kr. | 334.915 |
| Likvider i alt | kr. | 672.846 |

Økonomien kører som forventet. Nykredit bank indestående konverteres til obligationer med lav risiko.

I forbindelse med budgetlægning 2018 tænker vi, at der skal hensættes til kommende større vedligeholdelsesopgaver på ejendommen. Budgetlægning sker til efteråret.

1. **Køb og salg**

64 F er sat til salg. Der arbejdes på hjemmeside med punkter vedr. en køb-/salgssituation m.m.. Aktion Erik.

1. **Opgaver m.m.**

Datoer for **fællesarbejde** er:

20. august 2017 – der skal ryddes op rundt ejendommen og luges.

22. oktober 2017

8. april 2018

1. **Diverse**

**Kamera/lampe**

Vi har indkøbt en forsøgslampe til P-arealet. Der er en føler på lampen der vil tænde ved bevægelse. Vi sætter den op som forsøg. Erling aktion.

**Glasmuren/Ring III**

Den ødelagte glasmur forventes repareret til efteråret. Materialer skal speciallaves. Forventet rep. Om 1-2 mdr.

**Hjemmeside**

Der arbejdes på sagen. Aktion Erik

**Skift af VVS selskab**

Vi arbejder videre med sagen. Aktion Mona.

**Affaldssystem**

Der har været flere forslag til ændringer. Vi undersøger om vi kan få en mere samlet løsning for ejendommen med større containere til dagrenovation. Aktion Mona og Jørgen.

**TV**

Som tidl. nævnt har regeringen vedtaget at alle skal have mulighed for selv at kunne vælge TV. Loven gælder for os fra 1. januar 2018. Et af kravene i loven er, at enhver skal kunne fravælge sit TV. Vi har modtaget ny aftale fra YouSee og alternativ leverandør på ombygning for at kunne leverer den kommende standard til nyt antenneanlæg.

TV er for alle en vigtig del af hverdagen og vi skal tage en beslutning indenfor kort tid. Bestyrelsen vil orientere senere evt. ved et indkaldt møde.

**Rydning af bed på P-pladsen**

Vi undersøger flere konkrete tiltag og vender tilbage. Aktion Erik.

**Låge ved skraldeplads**

Vi undersøger udskiftning af lågen. Aktion Jørgen.

**Vandbaseret maling**

Vi undersøger om vores maling kan ændres til vandbaserede produkter. Aktion Erik og Jørgen.

**Vurdering af boliger**

Andelsvurdering, der kan benyttes ved salg af ens bolig, tilbyder nu også el og vvs eftersyn. Det betyder, at en sælger kan få løst opgaven i et samlet hele. Vi har dog kun el krav i vedtægterne vvs er valgfrit. Derudover beregner de også en pris på forbedring og kan tilbyde at udbedre evt. mangler inden salget.

**Fællesrummet**

Efter en del udlejning og brug af rummet til diverse fester etc., må vi konstaterer, at det ikke er alle, der helt har styr på at gøre rent og rydde op efter sig. Vi skal huske, at rummet er alles ejendom, og vi skal værne om tingene og selv sørge for oprydning og istandsættelse, så låner du rummet til en sammenkomst så efterlad det i en standard som du også selv gerne vil modtage det i.

**Vurdering af boliger.**

Skal du sælge, skal boligen vurderes. Vi kan henvise til [www.andelsvurderinger.dk](http://www.andelsvurderinger.dk). De kan kontaktes på telefon 60 60 62 30.

**Tætningslister og beslag**

Kan købes hos Centrum Beslag. <http://www.centrum-beslag.dk/>. Her er det muligt at bestille nye beslag eller tætningslister til ens vinduer eller døre.

Mødet hævet kl. 20:30

*Referent Erik Friis*